Drie Chinese vas vir besit van renosterhoringArgieffoto Drie Chinese toeriste is Donderdag in Johannesburg in hegtenis geneem nadat ŉ renosterhoring en tik in hul besit gevind is. Kapt. Paul Ramaloko, ŉ woordvoerder van die Valke, sê die eenheid het op ŉ wenk van die publiek reageer. Twee mans, onderskeidelik 30 en 39 jaar oud, en ŉ 28-jarige vrou is in ŉ hotelkamer vasgetrek met die onwettige items in hul besit. “Die horing se waarde is sowat R120 000. Die tik het ŉ geskatte straatwaarde van sowat R1 500,” het Ramaloko gesê. Die drie verdagtes was besoekers in die land. Dit is nog nie bekend of hulle deel van ŉ smokkelsindikaat is nie. Hulle moet Vrydag in die Germiston-landdroshof verskyn op aanklagte van die besit van ŉ renosterhoring en dwelms.